Kierch St. Gangolf (Tréier) - Wikipedia, déi fräi Enzyklopedie

# Kierch St. Gangolf (Tréier)

### Vu Wikipedia, der fräier Enzyklopedie.

| Dësen Artikel ass eréischt just eng Skizz. Wann der méi iwwer dëst Thema wësst, sidd der häerzlech invitéiert aus dëse puer Sätz e richtegen Artikel ze schreiwen. Wann dir Hëllef braucht beim Schreiwen, da luusst bis an d'FAQ eran.

Den Tuerm vun der St. Gangolfkierch

Verstoppt hannert den Haiser vum Tréierer Haaptmaart steet d'St. Gangolf Kierch, nom Tréierer Doum déi eelste Kierch vun der Stad.

Déi barocke Paart mam Hl. Gangolf

## [Änneren] Baugeschicht

Eng éischt Maartkierch aus dem Joer 958 gouf am spéiden 13. Joerhonnert duerch en Neibau ersat. Dat spéitgotescht Gebai, sou wéi et haut ze gesinn ass, geet op eng Erneierung ufangs 15. Joerhonnert zréck, véier Tiermgeschëss stame nach aus dem Joerhonnert virdrun.

Den imposanten Tuerm gouf 1507, fir dem Doum Konkurrenz ze maachen, duerch eng Stëftung vun der Buergermeeschter- a Metzlechwitfra Adelheid von Besselich ëm zwee Stäck erhéicht. Den 62 m héichen Tuerm huet sou mat d'Tierm vum Doum iwwertraff. Den deemoolge Äerzbëschof huet sech dat awer net gefale gelooss an huet séier ee weidere Stack op de südwestlechen Doumtuerm sëtze gelooss.

Duerch eng barocke Paart, déi 1731-1732 vum Augustinerbrudder Josef Walter gebaut gouf, kënnt een an déi ronderëm zougebaute Maartkierch.

D'Kierch ass 33,40 Meter laang a 12, 10 Meter breet.

## [Änneren] D'Kierch vu bannen

### [Änneren] Daafsteen

De bronzenen Daafsteen aus dem 13. Joerhonnert ass dat eelste Stéck aus der Kierch. Op dem Steen ass ze liesen:

HOC DEUS HAC MUNDA SACRIS BATISMATIS UNDA

an

QUIDQUID PRIMUS HOMO PECCAVIT TRADUCE POMO

### [Änneren] De Chouer

Am Hannergronn vum Chouer ass eng Fresk vum Tréirer Moler August Gustav Lasinsky¨ aus dem Joer 1850. Et ass déi eenzeg Fresk vun déer Gréisst déi et nach an den Tréirer Kierche gëtt.

Madonna ëm 1320 | Kräiz um Haaptaltor | Detail vum Plafong am Säiteschëff

Vun "http://lb.wikipedia.org../../../k/i/e/Kierch_St._Gangolf_%28Tr%C3%A9ier%29_de6c.html"

Categories: Wikipedia:Skizzen | Stad Tréier | Reliéis Gebaier an Däitschland

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch